PSD



Policijski službenici u Makarskoj u četvrtak su zaprimili dojavu od hitne medicinske pomoći da je liječničku pomoć zatražio 25- godišnji državljanin Poljske, izvjestila je PU splitsko-dalmatinska.Utvrđeno je kako je 25- godišnjak vozio na tzv. „banani“ koju je vukao motorni brod, te je u jednom trenutku došlo do udara u pedalinu na kojoj su se nalazile dvije osobe koje nisu uočile da gliser vuče objekt, te su nastavile su kretanje u istom smjeru radi čega je došlo do bočnog udara, uslijed čega je 25- godišnjak pao u more i zadobio ozljede.Nakon ukazane liječničke pomoći 25- godišnji državljanin Poljske upućen je na daljnje liječenje u KBC Split gdje je zadržan na liječenju. Utvrđene su mu teške tjelesne ozljede. O događaju je obavještena Lučka kapetanija.